**Felhívás**

**a Magyar Kereskedelmi és Iparkamara által nyilvántartott**

**ORSZÁGOS INTERAKTÍV VIZSGAFELADATKÉSZÍTŐ SZAKÉRTŐI NÉVJEGYZÉKBE**

történő jelentkezésre

A Kulturális és Innovációs Minisztérium (a továbbiakban: KIM) a Magyar Kereskedelmi és Iparkamarával (a továbbiakban: MKIK) közösen, rendszeresen meghirdeti az iskolai rendszerű oktatásban tanulói jogviszonyban résztvevő, végzős tanulók számára a Szakma Kiváló Tanulója Versenyt (a továbbiakban: SZKTV) és az Országos Szakmai Tanulmányi Versenyt (a továbbiakban: OSZTV), együtt szakmai versenyek, melynek első fordulója az előválogató.

Az országos szakmai versenyek (SZKTV, OSZTV) fordulói: előválogató, válogató és döntő.

Az SZKTV és OSZTV versenyek országos döntőinek lebonyolítására az év legnagyobb pályaorientációs rendezvényének keretében, a Szakma Sztár Fesztiválon kerül sor Budapesten, a Hungexpo Vásárközpontban. Az országos szakmai versenyek döntői immáron 18. alkalommal kerülnek megrendezésre. A versenyek célkitűzése a gyakorlatigényes, „fizikai” szakmák – beleértve a ráépülő, magasabban kvalifikált szakmákat is − társadalmi presztízsének és vonzerejének növelése a szakmatanulás népszerűsítése révén.

A versenyfelhívás alapján az előválogatók online rendszerben, interaktív feladatok megoldásával kerülnek megszervezésre, amelyek kidolgozásához és lektorálásához szakértők számára pályázatot hirdetünk. Felkérés esetén Vállalkozási/Megbízási szerződést kötünk az adott szakértővel.

Az előválogató feladatoknak a képzési és kimeneti követelményben megfogalmazott készséget kell mérnie (a teljes tanévi tananyagból), figyelembe véve a Versenyszabályzat és a Versenyfelhívás idevonatkozó részeit. 2024/2025. tanévi Versenyszabályzat megtalálható a <http://szakmasztar.hu/> oldalon.

**Előválogató feladatsor kidolgozásával kapcsolatos tudnivalók**

Az előválogató feladatok elkészítésénél a teljes feladatsort és a megoldókulcsot is el kell készíteni Word formában. Ezeket az oktatási portálra is fel kell tölteni a megbízott szakértőnek.



**A megbízotti feladat az előválogató feladatsorának és megoldásának** (komplett szakmánként egy darab) **kidolgozását jelenti**, *melyet egy útmutató és minta alapján – saját eszközeivel – köteles a feladatkésztő elkészíteni, figyelembe véve a hatályos képzési és kimeneti követelményeket és a versenyszabályzatot.*

Az előválogató kérdéseinek egyértelműnek kell lennie, kérjük kerüljék az olyan válaszokat, ahol több válasz is elfogadható helyes megoldásként. A kifejtő, esszé jellegű feladatokat szintén kérjük kerülni.

A szerződés megkötését követően a feladatsorok, megoldások elkészítésére és online feltöltésére rendelkezésre álló idő várhatóan másfél hónap lesz, melynek következő időszaka 2025. nyarára tevődik.

*Az elkészült feladatsorokat az online felületre szükséges feltölteni az alábbi linken* <https://oktatas.mkik.hu>***,*** *amelyet a lektornak is szükséges ellenőrizni. Az elkészült anyagot minimum 2-3 alkalommal újra ellenőrizni, tesztelni szükséges.*

**Az elkészült szakmai feladatsorok és megoldásainak** **lektorálása során a lektor** *feladata: fokozott figyelmet fordítani a stilisztikai, formázási hibák javítására, a feladatíró által az online felületre (https://oktatas.mkik.hu) elkészített feladatsor szakmai, tartalmi ellenőrzésére, szükség esetén javítására. Az elkészült anyagot többször ellenőrizni, tesztelni szükséges.* A feladat végrehajtása az esetleges módosítások ismételt lektorálásával, majd a lektori vélemény leadásával tekinthető elvégzettnek.

A feladatíró és a lektor felkérés esetén nyilatkozik arról, hogy adott feladatsort, megoldó kulcsot egyedileg, újként készítette és azt korábban nem használta továbbá azt később még részben sem használja fel máshol.

Az elkészített és átadásra került anyag valamennyi szerzői jogi védelem alá eső alkotás (a továbbiakban mű) felhasználása tekintetében úgy állapodnak meg, hogy azokra az MKIK – a szerzői jogdíj vagy a munkaviszonyban létrehozott mű esetén a szerződésben megállapított díj megfizetését követően – területi és időbeli korlátozás nélküli minden ismert felhasználási módra vonatkozó, kizárólagos felhasználási jogot szerez. Ennek megfelelően MKIK különösen jogot szerez arra, hogy műveket átdolgozza, tetszőleges példányban és alkalommal többszörözze, nyilvánosságra hozza, illetve kép vagy hangfelvételen rögzítse, terjessze, számítógépre vagy elektronikus adathordozóra másolja, harmadik személynek hasznosítás céljából átadja, illetve bármely ismert módon a nyilvánossághoz közvetítse. MKIK a művek felhasználási jogát harmadik személyre átruházhatja, továbbá harmadik személynek művek további felhasználására és átdolgozására a szakértő beleegyezése nélkül engedélyt adhat.

Az előválogató feladatsorai és a megoldások a korábbi évek gyakorlata alapján a szakmasztar.hu honlapon is közzétételre kerülnek a megírást követően, amelyekre esetlegesen érkező szakmai kérdéseket a szakértő a megbízása részeként köteles megválaszolni külön honorárium nélkül.

**A pályázaton történő részvétel feltételei:**

A pályázaton való részvétel ingyenes, a kért dokumentumokat és egyéb nyilatkozatokat a pályázati anyag benyújtásával egyidőben szükséges megtenni, azok későbbi vagy utólagos pótlására nincs lehetőség.

A pályázaton az a személy vehet részt, aki

* a megpályázott szakmáknak, szakmairányoknak megfelelő felsőfokú szakirányú szakmai végzetességgel rendelkezik, azaz:

a) *technikumban* megszerezhető szakma esetén szakmai tanárképzésben szerzett mesterfokozattal *vagy* felsőfokú végzettséggel, és az ágazatnak megfelelő szakképzettséggel, vagy

b) *szakképző iskolában* megszerezhető szakma esetén az ágazatnak megfelelő felsőfokú végzettséggel, és szakképzettséggel *vagy* felsőfokú végzettséggel, illetve az ágazatnak megfelelő szakképesítéssel kell rendelkezni,

* tíz év szakirányú szakmai- és számítógép felhasználói gyakorlattal rendelkezik,
* büntetlen előéletű, és nem áll a tevékenység folytatását kizáró foglalkozástól eltiltás hatálya alatt továbbá felkérés esetén vállalja a GDPR és a titoktartási nyilatkozat aláírását is.

**A pályázat benyújtása**

A pályázónak a felhívás mellékleteként megjelentetett pályázati adatlapot, illetve a pályázati adatlaphoz tartozó kötelező mellékleteket papír alapon és a jelentkező aláírásával ellátva kell benyújtania.

A pályázati adatlap és akötelező mellékletei:

* szakmai önéletrajz*,*
* iskolai végzettséget, szakképzettséget igazoló okiratok másolata,
* kamarai vagy érdekképviseleti tagság igazolása, (amennyiben van),
* vizsgaelnöki / vizsgafelügyelői névjegyzékben való szereplés igazolása (megbízólevél, igazolvány másolata),
* 2 darab szakmai ajánlás, melyből legalább egy gazdasági kamarai tagtól vagy gazdasági érdek-képviseleti szervezeti tagtól származik,
* szakmai gyakorlat igazolása (alapdokumentummal alátámasztott hivatalos munkáltatói igazolás vagy cégkivonat, amely dokumentum nem lehet 30 napnál régebbi dátummal ellátva),
* a pályázó nyilatkozata arról, hogy büntetlen előéletű,
* a pályázó 3 hónapnál nem régebbi hatósági erkölcsi bizonyítványa.

Amennyiben a pályázórendelkezik:

* pedagógiai végzettséggel, és/vagy
* szakmai vizsgáztatásban vizsgaelnöki/vizsgafelügyelői gyakorlattal, és/vagy
* közoktatási és szakmai szakértői referenciákkal, és/vagy
* szakmai vizsgára feladatkészítési gyakorlattal (elsősorban interaktív feladatokra vonatkozóan) és/vagy
* szakképzésben szerzett oktatási tapasztalattal,

kérjük, hogy a fentieket igazoló dokumentumokat szintén csatolja pályázatához.

**A pályázatokat postai úton** kérjük megküldeni **a területileg illetékes kereskedelmi és iparkamarákhoz.**

A borítékon kérjük feltüntetni: **„Interaktív Vizsgafeladatkészítő szakértői névjegyzék**”

**A pályázat benyújtásának határideje**

**A pályázatok benyújtása folyamatos.**

**A benyújtott pályázatok elbírálása évente két alkalommal történik. Várhatóan az első bírálatra 2025. szeptember elején kerül sor, a 2025. augusztus 20-ig benyújtott pályázati anyagok vonatkozásában. A következő bírálati időpont a beérkezett pályázatok függvényében 2026. májusában várható.**

**A pályázat elbírálása**

**A területi kamarákhoz beérkezett pályázatok általuk előbírálatra kerülnek, majd a támogatott pályázatokat megküldik az MKIK részére. Ezt követően az MKIK dönt a pályázatok elbíráslásáról.**

A bírálat eredményéről a jelentkezők írásban, e-mailen kapnak értesítést.

Ismételten felhívjuk a pályázók figyelmét, hogy a nyilvántartásba került szakértőknek az MKIK által üzemeltetett oktatási portálra kell az online előválogató feladatokat feltölteni, továbbá Word formátumban is elkészíteni a feladatsorokat és a megoldó kulcsokat, amelyeknek a részleteit az esetleges felkéréskor részletezzük.

Pályáztató fenntartja magának a jogot a pályázat felfüggesztésére, továbbá annak esetleges eredménytelensége esetén, a korábbi felkérések alapján a már ismert személyek megbízásokkal történő tovább foglalkoztatására.

Pályázatokkal kapcsolatban további felvilágosítás és szakmai tájékoztatás kérhető:

Magyar Kereskedelmi és Iparkamara Szakképzési és Felnőttképzési Igazgatóság,

Versenyszervezési Osztály

Kalmár Zsolt

1054 Budapest, Szabadság tér 7.

Telefon: 1/457-5425, +36/20/980-9519

E-mail: kalmar@mkik.hu

##  Azonosító szám:………………

## PÁLYÁZATI ADATLAP

a Magyar Kereskedelmi és Iparkamara által nyilvántartott

**ORSZÁGOS INTERAKTÍV VIZSGAFELADATKÉSZÍTŐ SZAKÉRTŐI NÉVJEGYZÉKBE**

történő felvételre

A Magyar Kereskedelmi és Iparkamara (a továbbiakban: MKIK) pályázati kiírása alapján az alábbi szakmákban kérem felvételem az Országos Interaktív Vizsgafeladatkészítő Szakértői névjegyzékbe.

Az alábbi adatokat kérjük számítógéppel kitölteni!

**1. A kérelmező adatai:**

**1.1. Neve: …………………………………………………………..**

**1.2. Születési neve: …………………………………………………………..**

**1.3. Anyja neve: …………………………………………………………..**

**1.4. Neme: …………………………………………………………..**

**1.5. Lakcíme: …………………………………………………………..**

**1.6. Levelezési címe: …………………………………………………………..**

**1.7. Telefonszáma: …………………………………………………………..**

 **mobil:**  **……………………………………………………….….**

**1.8. E-mail címe: ………………………………………………….……….**

**1.9. Születési helye, dátuma: …………………………………………………………..**

**1.10. Nyugdíjas-e (igen/nem): …………………………………………………….…….**

**1.11. Legmagasabb iskolai végzettsége: ...……………………………………………………….**

**1.12. Végzettségek:**

 **Felsőfokú végzettséget igazoló diplomája/i:**

|  |  |  |
| --- | --- | --- |
| **Felsőfokú intézmény megnevezése** | **Kar**  | **Végzettség** |
|   |   |   |
|   |   |   |
|   |   |   |

 *A táblázatok szükség szerint bővíthetőek*

 **Mesterszakma: ………………………………………………………….**

 **OKJ-s végzettségek:**

|  |  |
| --- | --- |
| **Azonosítószáma** | **Megnevezése** |
|  |  |
|  |  |
|  |  |

 *A táblázatok szükség szerint bővíthetőek*

**1.13. Beszélt nyelvek:**

|  |  |
| --- | --- |
| **Idegen nyelv** | **típus / szint** |
|   |   |
|   |   |

 *A táblázatok szükség szerint bővíthetőek*

**1.14. Szakmai ajánlás:**

|  |  |
| --- | --- |
| **Név** | **Gazdálkodó szervezet, Intézmény** |
|  |  |
|  |  |

 *A táblázatok szükség szerint bővíthetőek*

***2.* A kérelmező foglalkoztatására, szakmai gyakorlatára vonatkozó adatok:**

**2.1. A kérelmező jelenlegi munkahelye neve: ……………………………………………………**

 **Munkahely címe: ……………………………………………………**

**2.2. Mióta dolgozik jelenlegi munkahelyén: ……………………………………………………**

**2.3. Munkaköre: ……………………………………………………**

**2.4. A szakmai gyakorlati időt az alábbi munkáltató(k)nál, a következő munkakör(ök)ben szereztem meg:**

|  |  |  |
| --- | --- | --- |
| **Munkáltató neve, címe** | **Munkakör megnevezése** | **Eltöltött gyakorlati idő** |
|  |  |  |
|  |  |  |
|  |  |  |
|  |  |  |

 *A táblázatok szükség szerint bővíthetőek*

**2.5. Ha a kérelmező nem áll(t) alkalmazásban, tevékenységére (gyakorlati idő igazolására) vonatkozó egyéb adatok:**

**3*.* A megpályáztatott szakmák, szakirányok felsorolása:**

 *A táblázatok szükség szerint bővíthetőek*

|  |
| --- |
| **Megpályázott szakmák és szakmairányok** |
| **Szakma azonosító száma** | **Szakma, szakmairány megnevezése** | **Feladatkészítő vagy lektori feladatkörre pályázik** |
|  |  |  |
|  |  |  |

*A részszakmákra nem kell külön pályázni.*

**4*.* A kérelemhez kötelezően csatolandó mellékletek**

Abban az esetben, ha mellékletek bármelyike hiányzik, vagy nem került becsatolásra a pályázat nem fogatható be!

**4.1 Szakmai önéletrajz**

**4.2. Iskolai végzettséget, szakképesítést igazoló okiratok másolata**

**4.3. Kamarai vagy érdekképviseleti tagság igazolása (amennyiben van)**

**4.4.** **Vizsgaelnöki / vizsgafelügyelői névjegyzékben való szereplés igazolása (megbízólevél, igazolvány másolata)**

**4.5.** **Legalább egy gazdasági kamarai tagtól vagy gazdasági érdek-képviseleti szervezeti tagtól származó szakmai ajánlás (2 db ajánlás)**

**4.6.**  **Szakmai gyakorlat igazolása, alapdokumentummal alátámasztott hivatalos munkáltatói igazolás vagy cégkivonat, amely dokumentum nem lehet 30 napnál régebbi dátummal ellátva**

**4.7.** **Pályázó nyilatkozata arról, hogy büntetlen előéletű**

**4.8.** **Pályázó 3 hónapnál nem régebbi hatósági erkölcsi bizonyítványa**

**4.9. A pályázó vállalja, hogy titoktartái nyilatkozatot ír alá a felkérésével együtt.**

**5*.* A pályázat elbírálásánál előnyt jelent: interaktív feladatkészítői gyakorlat**

**6. A pályázó tudomásul veszi, hogy az általa megadott adatokban bekövetkezett változást, a változást követő 15 napon belül írásban jelzi az MKIK felé, illetve, hogy a változásbejelentés elmaradásából eredő károkért az MKIK nem vállal felelősséget.**

**7. A pályázat benyújtása a pályázati adatlap elválaszthatatlan részét képező, a feladat ellátásához szükséges, a személyes adatok kezeléséről szóló, az MKIK honlapján (www. mkik.hu) közzétett MKIK Adatkezelési Tájékoztatóban található adatkezelési tájékoztatás megismerését is jelenti.**

Kelt:……………………………………, 202 ……………………..hónap…………….nap

............................................

 pályázó aláírása

Nyilatkozat

Név:……………………………………………………………………………………………………

Születési név:…………………………………………………………………………………………..

Születési hely, idő:……………………………………………………………………………………..

Anyja neve:…………………………………………………………………………………………….

Lakcím:………………………………………………………………………………………………...

büntetőjogi felelősségem tudatában nyilatkozom az alábbi tényekről, és aláírásommal igazolom, hogy az általam megadott adatok a valóságnak megfelelnek:

1. Büntetlen előéletű vagyok és nem állok büntetőeljárás, büntető ítélet, illetve jelentkezésemmel érintett szakmát/szakirányt érintő tevékenység folytatását kizáró foglalkozástól eltiltás hatálya alatt, továbbá vállalom, hogy amennyiben jelen nyilatkozatom tartalmát illetően változást következik be, azt 15 napon belül közvetlenül jelzem a Magyar Kereskedelmi és Iparkamarának.
2. Tudomásul veszem, hogy Nyilatkozatom tartalmát érintő változásról való tudomásszerzést követően a Magyar Kereskedelmi és Iparkamara az Országos Interaktív Vizsgafeladatkészítő Szakértői Névjegyzékből töröl.
3. Tudomásul veszem, hogy amennyiben büntetőeljárás, büntetőítélet, illetve a fent említett foglalkozástól eltiltás hatálya alá kerülök, az Országos Interaktív Vizsgafeladatkészítő Szakértői feladat ellátására jogosultságom megszűnik, és ezen akadályt köteles vagyok haladéktalanul bejelenteni a Magyar Kereskedelmi és Iparkamara részére.
4. Rendelkezem képzési, oktatási vagy vizsgáztatási gyakorlattal.
5. Kötelezően vállalom, hogy esetleges felkérésem esetén a megbízással együtt titoktartási nyilatkozatot írok alá és az abban foglaltakat maradéktalanul betartom.
6. Vállalom, hogy amennyiben abból az oktatási intézményből, melyben dolgozom, tanuló kerül be az országos SZKTV, OSZTV válogatójába vagy döntőjébe azt írásban jelzem a Magyar Kereskedelmi és Iparkamara Szakképzési és Felnőttképzésiigazgatója felé.

Kelt:……………………………………, 202 ……………………..hónap…………….nap

 ………………………………….. pályázó aláírása

Szakmalista

|  |  |  |
| --- | --- | --- |
| **Szakma neve** | **Szakma száma** | **Verseny****SZKTV/OSZTV** |
| **Informatika és Távközlés ágazat** |   |   |
| Szoftverfejlesztő és -tesztelő | 5 0613 12 03 | OSZTV |
| **Szépészet ágazat** |   |   |
| Fodrász | 5 1012 21 01 | OSZTV |
| Kozmetikus technikus | 5 1012 21 03 | OSZTV |